hu hu hu hu hu hu hu hu hu hu hu hu hu hu hu hu hu en en hu hu en hu it hu ru hu hu hu pt hu hu hu hu hu hu hu hu hu hu en hu en hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu fr en en en hu pt hu es hu fa hu hu hu hu hu hu hu hu hu hu hu hu
Diogo portugál gróf – Wikipédia
Diogo portugál gróf, Diogo Fernandes (870–924?) Onega Lucides (?–959) portugál grófnő férje, aki Onegával közösen uralkodott a félfüggetlen grófságban. Arra, hogy Onega valóban Onega Lucides, azaz Lucídio portugál gróf lánya lett volna, csak az a közvetett bizonyíték utal, hogy különben megszakadt volna a Vímara Peres-ház vérvonala, márpedig hagyományosan úgy tartják, hogy egészen 1071-ig, II. Nuño haláláig ebből a családból kerültek ki az első portugál grófság (Condado de Portucale) grófjai, illetve grófnői.
Portói grófság Guimarães 1. grófja
Onega Lucides (Diogo felesége), Guimarães 1. grófnője
928. december 1. előtt
Mumadona (kb. 900 – 968)
Munia Díaz, aki Alvito Lucideshez ment feleségül
Leodegundia Díaz, aki valószínűleg Rodrigo Tedonizhoz ment feleségül
Jimeno Díaz († 961 novemberében vagy decemberében) — gróf, aki valamikor 949 februárja előtt Adosinda Gutiérrezt, Gutier Menéndez lányát vette feleségül.
Nem tudni, hogy Guimarãesbe kerülése előtt melyik grófság grófja (vagy örököse) volt, és a történészek még azt is csak gyanítják, hogy ez a grófság valahol Kasztíliában lehetett.[1]
Amikor Lucídio, Portucale 2. grófjának elhunytával (922-ben) valószínűleg egyetlen felnőtt gyermeke, Onega örökölte a grófi címet apjától, nő lévén a hatalmat meg kellett osztania férjével. Diogo Fernandes ezért megkapta az e célra létrehozott „Guimarães grófja” címet, és hivatalosan Onega sem Portucale, hanem Guimarães grófnője lett.
Ekkor már valószínűleg jó ideje házasok voltak; Mumadona lányuk valamikor 900 körül született.
Uralma rövid volt; semmilyen nevezetes tettéről nem tudunk. Valamikor 924 és 928 között halt meg, amire abból következtetnek, hogy Onega 928 decemberében alapította emlékére a lorvãói kolostort. Gyermekeik közül is csak azokról tudunk, akik megjelentek ezen az ünnepségen. A résztvevők közt a beszámoló megemlíti Menendo Gonçalvest, Mumadona férjét, valamint Rodrigo Tedonizt, akiről ennek alapján feltételezik, hogy Leodegundia férje lehetett.
Halála után Onega egy ideig egyedül uralkodott. Ezt a hűbéresek nem nézték jó szemmel, és kellett mondania a grófságról lányuk, Mumadona és annak férje javára.
Ez a szócikk részben vagy egészben a Diogo Fernandes (count) című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ Mário Cardozo, 1962: Sería Mumadona tia de Ramiro II, Rei de Leão? (PDF). Revista de Guimarães (portugálul). Sociedade Martins Sarmento. 72 (2–3): 376–391.. [2015. szeptember 23-i dátummal az eredetiből archiválva]. (Hozzáférés: 2018. július 1.)
GeneaNet: Onega Lucides de Portugal[halott link]
Voyer & Bedard Family History and Ancestry: Onega Lucides de Portugal
Voyer & Bedard Family History and Ancestry: Count Diego Fernandes De GUIMARAES
TIMELINE OF PORTUGUESE HISTORY (FIRST COUNTY)[halott link]
A lap eredeti címe: „https://hu.wikipedia.org/w/index.php?title=Diogo_portugál_gróf&oldid=24932258”
Utoljára szerkesztve 2022. május 15., 21:14-kor
A lap utolsó módosítása: 2022. május 15., 21:14
A lap szövege CC BY-SA 3.0 alatt érhető el, ha nincs külön jelölve.